Source: https://pravnekliniky.sk/partneri
Timestamp: 2020-03-31 07:56:47+00:00
Document Index: 14798861

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ', 'súd ']

Partneri | PravneKliniky.sk
Street Law/Právna klinika pre vybrané komunity
Ústav pre výkon väzby a výkon trestu odňatia slobody,
Floriánska, Košice
V ústave vykonávajú trest odňatia slobody muži zaradení do stredného stupňa stráženia v rámci vonkajšej diferenciácie. Maximálna kapacita ústavu je 462 odsúdených a 317 obvinených. Výkon väzby obvinených sa realizuje v ústave v štandardnom režime a v zmiernenom režime, v zmysle platnej legislatívy. Ústav zabezpečuje výkon väzby obvinených osôb pre Krajský súd v Košiciach, Okresný súd Košice I, Okresný súd Košice II., Okresný súd Košice - okolie, Okresný súd Michalovce, Okresný súd Trebišov, Okresný súd Rožňava, Okresný súd Humenné, Okresný súd Spišská Nová Ves a Okresný súd Vranov nad Topľou.
Viac info nájdete na: www.zvjs.sk/sk/zariadenia/kosice
Ústav pre výkon trestu odňatia slobody
V ústave vykonávajú trest odňatia slobody muži zaradení do minimálneho stupňa stráženia v rámci vonkajšej diferenciácie. Maximálna kapacita ústavu je 809 odsúdených zaradených do minimálneho stupňa stráženia. Od roku 2012 sa v ústave vykonáva súdom nariadená sexuologická liečba a od roku 2017 aj ochranné protialkoholické, protitoxikomanické liečenie a ochranné liečenie patologického hráčstva.
Viac info nájdete na: www.zvjs.sk/sk/zariadenia/kosice-saca
Gymnázium Šrobárová 1
Viac info nájdete na: www.srobarka.sk
Gymnázium, Park mládeže 5
Viac info nájdete na: gpm.edupage.org
Viac info nájdete na: www.gmrske.sk
Gymnázium Trebišovská 12
Viac info nájdete na: www.gt12.sk
Viac info nájdete na: www.kovacska.sk
Poskytovatelia stáži
Prokuratúra chráni práva a zákonom chránené záujmy fyzických osôb, právnických osôb a štátu. Je povinná vo verejnom záujme vykonávať opatrenia na predchádzanie porušovania zákonnosti, na zistenie a odstránenie porušenia zákonnosti, na obnovu porušených práv a vyvodenie zodpovednosti za ich porušenie. Pri výkone svojej pôsobnosti je prokuratúra povinná využívať všetky zákonné prostriedky tak, aby sa bez akýchkoľvek vplyvov zabezpečila dôsledná, účinná a rýchla ochrana práv a zákonom chránených záujmov fyzických osôb, právnických osôb a štátu.
Viac informácií nájdete na: www.genpro.gov.sk
Katastrálny odbor vybavuje podania podľa katastrálneho zákona, pripravuje podklady pre štatistické spracovanie údajov a pre vypracovanie správ o plnení úloh na úseku katastra, vykonáva súčinnosť s vlastníkmi a inými oprávnenými osobami, obcami a so štátnymi orgánmi a notármi, zabezpečuje školenia a pracovné stretnutia pri zmenách právnych a technických predpisoch a iných aktov riadenia, plní ďalšie úlohy v zmysle všeobecne záväzných právnych predpisov a interných právnych aktov na úseku zápisov práv k nehnuteľnostiam – zápisy práv, na úseku zápisov práv k nehnuteľnostiam –
vkladové konania, na úseku registratúry a podateľne, na úseku technickom, dokumentácie a poskytovania informácií – technicko-informačné činnosti, na úseku technickom, dokumentácie a poskytovania informácií – opravy chýb a katastrálne konania.
Viac informácií nájdete na: www.minv.sk/?katastralny-odbor-3
Ústavný súd Slovenskej republiky je nezávislým súdnym orgánom ochrany ústavnosti v Slovenskej republike zriadený ústavným zákonom č. 460/1992 Zb. Ústava Slovenskej republiky. Riadny chod Ústavného súdu SR zabezpečuje jeho predseda prostredníctvom Kancelárie Ústavného súdu Slovenskej republiky, ktorá je samostatnou právnickou osobou v súlade so zákonom č. 38/1993 Z.z. o organizácii Ústavného súdu Slovenskej republiky, o konaní pred ním a o postavení jeho sudcov. Základnou úlohou Kancelárie je plniť úlohy spojené s organizačným, personálnym, ekonomickým, administratívnym a technickým zabezpečením činnosti Ústavného súdu.
Viac informácií nájdete na: www.concourt.sk
Úrad zabezpečuje odborné, administratívne a organizačné práce súvisiace s plnením úloh samosprávy vyššieho územného celku v zmysle zákona č. 302/2001 Z. z. o samosprávnych krajoch. Plní a zabezpečuje administratívne a organizačné veci pre zastupiteľstvo, pripravuje a zabezpečuje rozhodnutia predsedu KSK vydávané v správnom konaní, zabezpečuje a uskutočňuje výkon rozhodnutia predsedu i prenesený výkon štátnej správy podľa osobitných predpisov. Do právomocí úradu patrí vypracovávať a plniť program rozvoja KSK, vykonávať plánovacie činnosti, obstarávať, prerokúvať a schvaľovať územnoplánovacie podklady, zriaďovať a kontrolovať svoje rozpočtové a príspevkové organizácie, starať sa o ochranu pamiatkového fondu, spolupracovať s obcami pri tvorbe programov rozvoja obcí a i..
Viac informácií nájdete na: web.vucke.sk
Od r. 2016 pôsobí ako samostatný advokát so sídlom v Košiciach. V rámci svojej praxe poskytuje právne rady z oblasti občianskeho práva, náhrady škody, dedičského práva, rodinného práva, autorského a priemyselného práva, poľnohospodárskeho práva, pozemkového práva, pracovného a korporátneho práva, obchodného práva, správneho práva a komunálneho práva. Dlhodobo sa prakticky a akademicky špecializuje na oblasti medicínskeho a famaceutického práva a ústavného práva.
Viac informácií nájdete na: www.volcko.sk
Centrum právnej pomoci je štátna rozpočtová organizácia, zriadená zákonom č. 327/2005 Z.z. o poskytovaní právnej pomoci osobám v materiálnej núdzi, ktorej cieľom je zlepšovanie prístupu k spravodlivosti pre ľudí v materiálnej núdzi, t.j. pre tých ľudí, ktorí pre nedostatok prostriedkov nemôžu využívať existujúce právne služby. Keď žiadateľ/žiadateľka spĺňa podmienky nároku na právnu pomoc, centrum následne poskytne komplexnú právnu pomoc, ktorá môže mať formu od právneho poradenstva až po zastupovanie pred súdom právnikom centra alebo advokátom.
Viac informácií najdete na: www.centrumpravnejpomoci.sk
Bývalí poskytovatelia stáži
AZARIOVÁ & RUŽBAŠAN Law firm s.r.o.
notárska a mediačná kancelária
JUDr. Juraj Göbl
JUDr. Martin Friedrich
Liga za ľudské práva je občianske združenie, založené v roku 2005 právnikmi a advokátmi, ktorí sa venujú pomoci cudzincom a utečencom na Slovensku. Cieľom združenia je presadzovanie transparentnej, dôstojnej a zodpovednej migračnej, azylovej a integračnej politiky a snaha o posilňovanie postavenia samotných cudzincov a utečencov. Liga za ľudské práva kombinuje poskytovanie priamych služieb – kvalitnej a bezplatnej právnej pomoci utečencom a migrantom, advokáciu a strategickú litigáciu v oblasti tvorby, presadzovania a uplatňovania migračnej, azylovej a integračnej politiky SR. Zároveň sa Liga snaží o výchovu a vzdelávanie novej generácie mladých právnikov v oblasti azylového a migračného práva.
Viac informácií nájdete na: www.hrl.sk
Úrad Vysokého komisára OSN pre utečencov
Úrad vysokého komisára OSN pre utečencov začal na Slovensku pôsobiť v roku 1993 a v súčasnosti svoje aktivity na Slovensku pokrýva prostredníctvom Regionálneho zastupiteľského úradu pre strednú Európu so sídlom v Budapešti. Prvoradým cieľom UNHCR je zabezpečiť ochranu práv a bezpečnosti utečencov. UNHCR sa usiluje zabezpečiť, aby každá osoba mala právo žiadať o azyl, nájsť bezpečné útočisko v inej krajine, dobrovoľne sa vrátiť domov, integrovať sa do spoločnosti alebo presídliť sa do tretej krajiny. UNHCR poskytuje utečencom ochranu a pomoc na základe ich potrieb a bez
ohľadu na ich rasu, náboženstvo, politické názory a pohlavie.
Viac informácií nájdete na: www.unhcr.org, www.unhcr-centraleurope.org.